
Z A P I S N I K
46. sjednice Vijeća Mjesnog odbora Jarun, 23. siječnja 2024. u prostorijama Mjesnog odbora Jarun, Hrgovići 57a, s početkom u 19:00 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Ljiljana Marks-Šikić, Krešimir Petlić, Lora Rajić, Nikica Mihaljević, Franjo Klečina, Damir Švizer, Vladimir Slošić, Antonella Mamić, Mario Devčić

ODSUTNI ČLANOVI VIJEĆA: Lea Galović, Hrvoje Kuharić

OSTALI PRISUTNI: 

Predsjedava: Ljiljana Marks-Šikić, predsjednica Vijeća.
Zapisnik vodi: Mario Devčić, podpredsjednik Vijeća. 

	Predsjednica konstatira da je prisutno 9  od 11 članova Vijeća, što znači da Vijeće može pravovaljano odlučivati te otvara 46. sjednicu Vijeća Mjesnog odbora.

	Vijeće s 7 glasova ZA i 2 PROTIV prihvaća tekst Zapisnika 45. sjednice Vijeća Mjesnog odbora Jarun, održane 5. prosinca 2024. godine.

	Predsjednica predlaže da se predloženi dnevni red dopuni točkom:
„Davanje mišljenja na uklanjanje bora u Poljani Zdenke Mikine 45. 
Vijeće s 8 glasova ZA i 1 PROTIV prihvaća promjenu dnevnoga reda.

	Predsjednica predlaže da nova točka  bude br. 5., a Pitanja, prijedlozi i obavijesti br. 6. 
Vijeće s 8 glasova ZA i 1 PROTIV prihvaća predloženi redoslijed.

Vijeće s 8 glasova ZA i 1 PROTIV donosi
DNEVNI RED
1. Prijedlog programa rada Vijeća Mjesnog odbora Jarun za 2025.
2. Prijedlog postave zaštitnih stupića pored pješačkih prijelaza u ulici Bartolići južno od kbr. 5 i zapadno od kbr. 27
3. Prijedlog zamjene nadstrešnice s novom tipskom nadstrešnicom s bočnim stranicama na tramvajskom stajalištu „Jarun“ – južno
4. Lokacija za postavu kioska na k.č.br. 4586/1 k.o. Rudeš u Ulici Hrvoja Macanovića istočno od tržnice Jarun
5. Davanje mišljenja na uklanjanje bora u Poljani Zdenke Mikine 45
6. Pitanja, prijedlozi i obavijesti
Ad 1. Prijedlog programa rada Vijeća Mjesnog odbora Jarun za 2025.
Članovi Vijeća dobili su pisani materijal uz poziv.
Predsjednica usmeno informira članove Vijeća o predmetnoj točci dnevnog reda.
U raspravi sudjeluju svi članovi Vijeća.
      Nakon rasprave Vijeće sa 7 glasova ZA, 1 PROTIV i 1 SUZDRŽAN donosi

P R O G R A M   R A D A
VIJEĆA MJESNOG ODBORA JARUN
ZA 2025. GODINU
I. POLAZNE OSNOVE
	Djelovanje Vijeća Mjesnog odbora Jarun (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe 
                     uređenja naselja, kvalitete stanovanja, 
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša te 
                     učinkovitiji rad komunalnih službi;
7. stanja sigurnosti i zaštite osoba, imovine i dobara;
8. sveobuhvatnom i temeljitom analizom ukupnog stanja i strukture stanovništva na 
                     području Mjesnog odbora, kao osnovom za osmišljavanje djelovanja Vijeća u  
                     pitanjima njihove nadležnosti;
9. zaštite djece, mladeži, starijih osoba te osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, 
                     sportskih i rekreacijskih potreba građana;
11. osmišljavanju koncepta razvoja Mjesnog odbora temeljenom na obilježjima, 
                     strukturi i potrebama stanovništva Mjesnog odbora.
	Vijeće će također djelovanje u tekućoj godini usmjeriti na daljnje stvaranje neophodnih normativno-organizacijskih i drugih uvjeta za vrsno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2025. godini želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, aktivnosti usmjeriti na zadovoljavanje sveukupnih potreba građana
2. osigurati sustavno prikupljanje i obradu te primjerenu dostupnost javnosti bitnih podataka o području Mjesnog odbora kao nužnih pretpostavki za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.).
3. omogućiti članovima Vijeća kao i drugim zainteresiranim građanima pravodobnu i potpunu informiranost o odlučivanju gradskih upravnih tijela Grada Zagreba o pitanjima koja zanimaju Mjesni odbor radi ostvarivanja primjerenog utjecaja na odluke (davanje mišljenja te podnošenje inicijativa i prijedloga).
4. nastavak rješavanja problema s objektom u Ulici don Petra Šimića 2.
5. uređenje križanja Ulice Ferdinanda Budickog s Trpanjskom ulicom i Ulicom Hrvatskoga sokola.
6.  reguliranje pješačkog i cestovnog prometa u Kružnoj ulici, posebno na   križanjima Kružne ulice s Pakoštanskom ulicom i Ulicom Ferdinanda Budickog.

III. ZADACI I ROKOVI

	Radi postizanja tih Programom utvrđenih ciljeva Vijeće će na svojim radnim sjednicama tijekom 2025. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba; 
2. financijski plan Mjesnog odbora za 2026. i godišnji izvještaj o izvršenju Financijskog plana za 2024.
3.  raspolaganje imovinom mjesnog odbora
4. plan komunalnih akcija Mjesnog odbora, koji je sastavni dio plana komunalnih aktivnosti Gradske četvrti 2025.
5.  izvješće o radu za 2024. i Program rada za 2025.
6. plan potreba za aktivnostima, programima i projektima unapređenja kvalitete života građana Mjesnog odbora Jarun u 2025.

	Vijeće će, osim navedenoga, tijekom 2025. godine provoditi sljedeće aktivnosti:
1. sudjelovati u provođenju civilne zaštite na svom području;
1.  provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
1. surađivati s drugim mjesnim odborima na području Gradske četvrti Trešnjevke-jug, osobito sa susjednima; 
1. surađivati s udrugama građana, kulturnim, zdravstvenim, humanitarnim, sportskim i drugim organizacijama na svome području u pitanjima koja zanimaju građane s područja Mjesnog odbora;
1. predlagati Vijeću Gradske četvrti plan potreba za aktivnosti, programe i projekte unapređenja kvalitete života građana koji su važni za cijelu Gradsku četvrt, te odrediti prioritete u realizaciji; 
1. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području i pratiti provođenje;
1. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti provođenje;
1. predlagati preko Vijeća Gradske četvrti mjere za učinkovitiji rad komunalnih službi;
1. predlagati komunalne aktivnosti Gradske četvrti;
1. informirati građane o planovima Vijeća Gradske četvrti ;
12. analizirati stanje objekta mjesne samouprave na području Mjesnog odbora;
 13. donositi zaključke o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2025. godine obavljati i druge poslove utvrđene zakonom, gradskim odlukama i drugim propisima.


Ad 2. Prijedlog postave zaštitnih stupića pored pješačkih prijelaza u ulici Bartolići južno od kbr. 5 i zapadno od kbr. 27
Članovi Vijeća dobili su pisani materijal uz poziv.
Predsjednica usmeno informira članove Vijeća o točki dnevnog reda.
U raspravi sudjeluju: Damir Švizer i  Vladimir Slošić
      Nakon rasprave Vijeće jednoglasno donosi

Z A K LJ U Č A K
o prijedlogu postave zaštitnih stupića na nogostupu pored pješačkih prijelaza u ulici Bartolići južno od kbr. 5 i zapadno od kbr. 27.
1. Vijeće Mjesnog odbora Jarun razmatralo je prijedlog sprečavanja nepropisnog parkiranja na nogostupu uz pješačke prijelaze u ulici Bartolići južno od kbr. 5 i zapadno od kbr. 27.
2. Vijeće predlaže postavu zaštitnih stupića na predmetnim lokacijama. (u geoportalu označiti lokacije zaštitnih stupića)
3. Zaključak dostaviti Vijeću Gradske četvrti Trešnjevka-jug.

Ad 3. Prijedlog zamjene nadstrešnice s novom tipskom nadstrešnicom s bočnim stranicama na tramvajskom stajalištu „Jarun“ – južno
	Članovi Vijeća dobili su pisani materijal uz poziv.
	Predsjednica usmeno informira članove Vijeća o točki dnevnog reda. 
U raspravi sudjeluju svi članovi Vijeća.      
Nakon rasprave Vijeće jednoglasno donosi

Z A K LJ U Č A K
o prijedlogu zamjene postojeće nadstrešnice sa novom tipskom nadstrešnicom s bočnim stranicama na tramvajskoj stanici Jarun, Horvaćanska cesta
1. Vijeće Mjesnog odbora Jarun razmatralo je prijedlog zamjene postojeće nadstrešnice na tramvajskom stajalištu Jarun (južno), Horvaćanska cesta, novom tipskom nadstrešnicom s bočnim stranicama.
2. Vijeće je suglasno s prijedlogom.
3. Zaključak dostaviti Vijeću Gradske četvrti Trešnjevka-jug.

Ad. 4. Lokacija za postavu kioska na k.č.br. 4586/1 k.o. Rudeš u Ulici Hrvoja Macanovića istočno od tržnice Jarun
      Članovi Vijeća dobili su pisani materijal uz poziv.
Predsjednica usmeno informira članove Vijeća o točki dnevnog reda.
U raspravi sudjeluju svi članovi Vijeća.
Nakon rasprave Vijeće sa 8 glasova ZA i 1 PROTIV donosi

Z A K LJ U Č A K
o lokaciji za postavu kioska na k.č.br. 4586/1 k.o. Rudeš 
u Ulici Hrvoja Macanovića istočno od Tržnice Jarun
1. Na k.č.br. 4586/1 k.o. Rudeš, u Ulici Hrvoja Macanovića istočno od Tržnice Jarun, uklonjen je kiosk Tiska.
2. Vijeće Mjesnog odbora Jarun traži očitovanje od Gradskog ureda za obnovu, izgradnju, prostorno uređenje, graditeljstvo i komunalne poslove– Odjel za komunalne poslove i zelenilo do kada je bilo odobreno postavljanje i rad kioska Tiska na spomenutoj čestici te, ukoliko je rok istekao, Vijeće traži da se betonirana površina vrati u prvobitno stanje koje uključuje stablo, travnjak i dvije klupe. 
3. Zaključak dostaviti Vijeću Gradske četvrti Trešnjevka-jug.

Ad. 5. Davanje mišljenja na uklanjanje bora u Poljani Zdenke Mikine 45
Predsjednica usmeno informira članove Vijeća o točki dnevnog reda.
U raspravi sudjeluju: Damir Švizer, Franjo Klečina, Lora Rajić i  Vladimir Slošić
      Nakon rasprave Vijeće s 8 glasova ZA i 1 PROTIV donosi

Z A K LJ U Č A K
o prijedlogu uklanjanja bora u Poljani Zdenka Mikine 45
1. Vijeće Mjesnog odbora Jarun razmatralo je dopis Gradskog ureda za obnovu, izgradnju, prostorno uređenje, graditeljstvo i komunalne poslove kojim se traži mišljenje Vijeća Mjesnog odbora o uklanjanju bora uz stambeni objekt u Poljani Zdenka Mikine 45 zbog čega dolazi do začepljivanja oluka.
2. Vijeće traži 51% potpisa suvlasnika zgrade na predmetnoj adresi kojim su suglasni s uklanjanjem bora.
3. Zaključak dostaviti Vijeću Gradske četvrti Trešnjevka-jug.

Ad. 6. Pitanja, prijedlozi i obavijesti

Predsjednica obavješćuje članove Vijeća da će se u subotu 25. siječnja 2025. održati čišćenje na prostoru SRC Jarun s Letećim medvjedićima o moli da se pridruže. 


Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 19:33 sati.

KLASA: 024-08/25-003/240
[bookmark: _GoBack]URBROJ: 251-13-11-15/007-25-2
U Zagrebu,  23. siječnja 2025.


Zapisnik sastavio:                                                                                         
  
Mario Devčić        

                                                                               				 Predsjednica 
                                                                                     Vijeća Mjesnog odbora 
                                                                                                   Jarun

                                                                                                                 Ljiljana Marks-Šikić



Izvješće o glasanju na 46. sjednici VMO Jarun, 23.1.2025.

